Zazporrietako xake-tximeleta

Zazporrietako xake-tximeleta edo Mendi-xakea (Pyrgus armoricanus) Hesperiidae familiako tximeleta espezie bat da. Europa guztian, Errusian, Ekialde Hurbilean, Iranen eta Afrika ipar-mendebaldean hedaturik dago. Euskal Herrian ere aurkitzen da.

 Taxonomia 
Charles Oberthür frantziar entomologoak deskribatu zuen 1910. urtean eta Syrichthus armoricanus izena eman zion.

 Deskribapena 
Tximeleta txikia da, hegal zabalera 20-24 mm artekoa du. Kolore aldaerak baditu ere orokorrean gris-marroi iluna da hegalen gainaldea, ertz zuriak ditu eta puntu zuri asko, aurreko hegaletan nabarmenagoak eta atzeko hegaletan lausoagoak. Hegalen azpialdean oinarrizko kolorea marroi gorrixka da eta orban zuriak handiagoak dira. Arra eta emea antzekoak dira.

 Bizi zikloa 
Helduak maiatza eta ekaina artean ikusten dira eta hegoaldean bigarren belaunaldi bat izaten da abuztua eta iraila artean. Bigarren belaunaldiko tximeletan txikiagoak izaten dira. Eguraldi epela den urteetan hirugarren belaunaldi bat ere izatea gertatu da.

Emeak arrautza horiak beldarren bazka izango diren landareen hostoen azpialdean jartzen ditu; Fragaria vesca, Potentilla, Rosa canina, Malva, Alchemilla, Helianthemum eta Rubus. Beldarra marroi argia da eta luzetara marra ilunak ditu. Ile labur trinkak ditu. Beldarrak hibernatu egiten du, horretarako berariaz eraikitako babeslekuan. Babesleku berean eratzen du pupa.

 Habitata eta elikadura 
Belardietan eta lore ugari dauden zelaietan bizi da, itsas mailatik hasi eta 1.400 metrotako altueraraino. Sarritan ikusten dira tximeleta helduen multzoak lokatzezko edo gorotzezko eremuetako putzuetan ura edaten.

 Iruditegia 

 Erreferentziak 

 Kanpo estekak 

Kategoria:Hesperiidae
Kategoria:Euskal Herriko lepidopteroak
Kategoria:Europako lepidopteroak